മകനെ ചേര്ത്തുപിടിച്ച് പാട്ടു പാടി നടി മിയ ജോര്ജ് വിഡിയോ വൈറല് മകനെ ചേര്ത്തുപിടിച്ച് പാട്ടു പാടി നടി മിയ ജോര്ജ്. താരം സമൂഹമാധ്യമങ്ങളില് പങ്കുവച്ച വിഡിയോ ഇപ്പോള് ആരാധകര്ക്കിടയില് ചര്ച്ചയാവുകയാണ്. കണ്മണി ലൂക്കയ്ക്കൊപ്പം കട്ടിലില് കിടന്നുകൊണ്ടാണ് മിയയുടെ പാട്ട്. സൂഫിയും സുജാതയും എന്ന ചിത്രത്തിലെ വാതിക്കല് വെള്ളരിപ്രാവ് എന്ന പാട്ട് മിയ പാടുമ്ബോള് കുസൃതി കാണിച്ച് ചിരിക്കുകയാണ് ലൂക്ക. മിയയുടെയും കുഞ്ഞിന്റെയും വിഡിയോ ഇതിനോടകം പതിനായിരക്കണക്കിന് ആളുകളാണ് കണ്ടുകഴിഞ്ഞത്. ആരാധകരില് പലരും രസകരമായ കമന്റുകളുമായി രംഗത്തെത്തി. അമ്മയും മകനും ഒരുപോലെ ക്യൂട്ട് ആണെന്നും മിയ മികച്ച ഗായികയാണെന്നും പ്രേക്ഷകര് കുറിച്ചു. നിരവധി പേര് വിഡിയോ പങ്കുവയ്ക്കുകയുമുണ്ടായി. ഈ വര്ഷം ജൂലൈയിലാണ് മിയയും ഭര്ത്താവ് അശ്വിനും ആദ്യകണ്മണിയെ വരവേറ്റത്. ലൂക്ക ജോസഫ് ഫിലിപ്പ് എന്നാണ് മകന്റെ മുഴുവന് പേര്. മകനൊപ്പമുള്ള ചിത്രങ്ങള് മിയ പങ്കുവയ്ക്കാറുണ്ട്. കഴിഞ്ഞ വര്ഷം സെപ്റ്റംബറിലായിരുന്നു മിയയുടെ വിവാഹം.